SPRC วอลุ่มหนา-บวกแรง 4% โบรกฯแนะซื้อเก็งกำไรรับอานิสงค์ค่าการกลั่นฟื้นตัว
SPRC วอลุ่มหนา-บวกแรง 4% โบรกฯแนะซื้อเก็งกำไรรับอานิสงค์ค่าการกลั่นฟื้นตัว โดย ณ เวลา 11.40 น. อยู่ที่ระดับ 10.40 บาท บวก 0.40 บาท หรือ 4.00% ด้วยมูลค่าซื้อขาย 127.07 ล้านบาท
9 ม.ค. 2562

ผู้สื่อข่าวรายงานว่า บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 11.40 น. อยู่ที่ระดับ 10.40 บาท บวก 0.40 บาท หรือ 4.00% ด้วยมูลค่าซื้อขาย 127.07 ล้านบาท

บล.ซีจีเอส-ซีไอเอ็มบี ระบุว่า PTT PTTEP TOP PTTGC IVL SPRC IRPC : แนะนำ ซื้อเก็งกำไร หุ้นกลุ่มพลังงานและปิโตรเคมี หลังจากที่ราคาน้ำมันดิบ WTI ปรับตัวขึ้นมาต่อเนื่อง 1.26 ดอลลาร์/บาร์เรลหรือ +2.6% มาปิดที่ 49.78 ดอลลาร์/บาร์เรล จากการคาดการณ์ว่าการเจรจาการค้าระหว่างสหรัฐกับจีนจะมีความคืบหน้าเชิงบวก นอกจากนั้นยังได้แรงหนุนจากการปรับลดกำลังการผลิตลง 460,000 บาร์เรล/วันในเดือนธ.ค. ของกลุ่มโอเปกอีกด้วยรวมทั้งการที่ค่าเงินดอลลาร์กลับมาอ่อนค่าในช่วงนี้ก็เป็นบวกกับราคาน้ำมันอีกด้วย
โดยราคาน้ำมันดิบปรับตัวขึ้นมาแล้วกว่า 4.11 ดอลลาร์/บาร์เรลหรือ +8.99% นับจากต้นปีซึ่งเป็นบวกโดยตรงกับผู้ผลิตปิโตรเลียมอย่าง PTTEP (ราคาเป้าหมาย 134 บาท)
ในขณะที่โรงกลั่นก็ได้อานิสงค์จากการฟื้นตัวของค่าการกลั่นที่ฟื้นตัวขึ้นจาก 2.8 ดอลลาร์/บาร์เรล เมื่อสัปดาห์ก่อนหน้ามาอยู่ที่ 4.13 ดอลลาร์/บาร์เรลในสัปดาห์นี้ ซึ่งเป็นบวกกับ TOP SPRC PTTGC และ IRPC โดยให้ TOP เป็น top pick ของกลุ่มโดยมีราคาเป้าหมาย 89 บาท
ส่วนปิโตรเคมีก็ได้อานิสงค์จาก spread margin ที่เพิ่มสูงขึ้นโดยสัปดาห์ที่ผ่านมา spread margin ของโอเลฟินส์และอะโรเมติกส์ปรับตัวดีขึ้น ซึ่งเป็นบวกกับ PTTGC TOP IRPC โดยกลุ่มนี้ให้ PTTGC เป็น top pick